|  |  |
| --- | --- |
|  | OBČINA ŠKOFJA LOKA |
| Oddelek za družbene dejavnosti |
|  |
| Mestni trg 15, 4220 Škofja Loka T: 04 511 23 00 F: 04 511 23 01 E: obcina@skofjaloka.si U: [www.skofjaloka.si](http://www.skofjaloka.si/) |

**VETER V LASEH 2022**

**Lokalna akcijska skupina za preprečevanje zasvojenosti bo v torek, 20. septembra 2022, v športnem parku za OŠ Ivana Groharja v Podlubniku, že TRADICIONALNO (9. zapored) in hkrati po 2-letnem premoru zaradi epidemije organizirala prireditev VETER V LASEH – s športom proti odvisnosti.**



Športno-preventivna prireditev, ki bo potekala pod okriljem Športe unije Slovenije in jo bodo oblikovala loška športna društva ter lokalne organizacije, bo med 16. in 19. uro igrišče spremenila v prizorišče pestrega dogajanja.

Obiskovalcem bodo na voljo številna prizorišča s predstavitvami športnih panog, od **floorballa**, **alpskega smučanja, juda, rokometa**, **rolkanja**, **aikida, košarke, namiznega tenisa** in **gimnastike, kjer se bodo lahko dogovorili tudi za redne vadbe – zase ali za svoje otroke v novem šolskem letu** . Otroci se bodo lahko razgibali na otroških gibalnicah, starši pa bodo spoznavali osnove motorike za najmlajše. V bogatem obšportnem programu se bodo predstavile tudi aktivne mladinske in družbenopomembne organizacije kot so **gasilci**, **skavti, taborniki, mladinski dnevni centri DC OM in MDC BLOK,** **Univerza za 3. življenjsko obdobje, zdravstveno vzgojni center, prva pomoč.**

, no

Obiskali nas bosta maskoti prireditve: **Vihra in Športko**, ki bosta vse zbrane povabila k plesu na himno Vetra v laseh. Obiskal nas bo tudi znani športnik.

V zabavnem programu se nam bodo predstavila sodelujoča društva, ki bodo predstavila kreativno ustvarjalne delavnice, lutkovne delavnice, v dogajanje se bodo vključili **Orgličarke iz Škofje Loke, skejtarji, gobarsko društvo.**

Akcija je zasnovana kot predstavitev aktivnih lokalnih organizacij s področja športa in mladine ter pomembnih akterjev v občini, z **namenom promocije zdravega in aktivnega načina življenja, predstavitve dejavnosti društev in klubov ter povezovanja lokalnih akterjev, s poudarkom na medgeneracijskem sožitju**.

Prireditev se bo odvijala v duhu priložnosti za aktivno preživljanje prostega časa, druženja, zdrave zabave in povezovanja. Menimo, da je vsakršno športno udejstvovanje tesno povezano z vrednotami, kot so vključevanje, solidarnost, tolerantnost, ekipni duh, zato je šport pomembno okolje, v katerem potekata vzgoja in izobraževanje.

**CEL DAN BO ŠPORTNO IN VESELO!**

**DOPOLDANSKI PROGRAM**

Na prizorišču bo živahno že dopoldne, saj bodo igrišče preplavili **četrtošolci** vseh štirih osnovnih šol: OŠ Ivana Groharja, OŠ Škofja Loka – Mesto, OŠ Cvetka Golarja in OŠ Jela Janežiča. Na športnem dnevu bodo zanje tudi učitelji pripravili dodatne izzive za rekreacijo in kreativnost. Obiskal nas bo tudi znan športnik.

Poseben Veter organiziramo tudi za otroke **Vrtca Škofja Loka**, kjer bodo aktivnosti zanje potekale na igrišču pod vrtcem. Naš namen je otrokom predstaviti čim več športnih panog in jih navdušiti za aktivno in razgibano življenje s športom. Starši bodo prejeli informacijo o sodelujočih društvih ter njihove kontaktne podatke.

**IN ZAKAJ SPLOH VETER V LASEH?**

Ker se zavedamo pomena športnih dejavnosti, ki mladim ponujajo priložnosti za aktivno preživljanje prostega časa, zagotavlja druženje, zdravo zabavo in sprostitev. Menimo, da je vsakršno športno udejstvovanje tesno povezano z vrednotami kot so vključevanje, solidarnost, tolerantnost, ekipni duh in fair play, zato je šport pomembno okolje, v katerem potekata vzgoja in izobraževanje. Gibalne izkušnje, ki jih mladostniki pridobijo in razvijajo v okviru športne vadbe v mladosti, imajo vpliv na njihov celosten razvoj, saj se v športu srečujejo s pravili in vrednotami, za uživanje v igri pa se morajo naučiti tudi določenih socialnih spretnosti kot so sodelovanje, tekmovalnost, pripadnost ekipi in komunikacija.

Koordinatorka projekta Erika Dolenec pravi, da »je z nekaterimi društvi sodelovanje že stalnica; v veselje pa nam je, da se za sodelovanje odločajo tudi nove organizacije. Vsi, ki se odzovejo vabilu, v projektu prepoznajo velik potencial. Ob začetku šolskega leta se lahko predstavijo širši lokalni skupnosti in bodočim uporabnikom, hkrati pa s sodelovanjem dokazujejo, da prostovoljstvo v našem mestu živi v različnih oblikah in izvedbah. Sodelovanje na prireditvi je namreč prostovoljno.«

**»Izvedbo programa Veter v laseh je omogočilo sofinanciranje Fundacije za šport in Športne unije Slovenije.«**



V primeru slabega vremena bo prireditev prestavljena na četrtek 22. 9. 2022.

**VSTOP JE PROST!**

**VLJUDNO VABLJENI!**

Občina Škofja Loka

Sabina Gabrijel

04/5112-330

Koordinatorka projekta

Erika Dolenec

040-377-359